جمهور باشلیغی رجب طیب ایردوغان ییر سیلکینیشیدن تاثیرلنگن ولایتلرنی اینگ قیسقه مدت ایچیده تیکلشلرینی بیلدیردی.
جمهور باشلیغی ایردوغان، ملیتچی حرکت حزبی ییتکچیسی دولت باغچه لی و بویوک بیرلیک حزبی ییتکچیسی مصطفی دستیجی بیلن بیرگه لیکده 6 فبروریده یوزبیرگن ییر سیلجیشیدن تاثیرلنگن ملاتیانینگ دوغانشهر تومنی گه باریب تیکشیریب چیقدی.
تورکیه نینگ انسانلیک تاریخی نینگ اینگ بویوک طبیعی فلاکتلریدن بیرته سیگه دوچ قالگن لیگینی معلوم قیلگن ایردوغان جنابلری وزیرلرنینگ، اداره لرنینگ، بلدیه لرنینگ، اوزی کیلیب ایشله گنلرنینگ و اوندن اوته ملت نینگ صمیمی اورونیشلری و همکارلیگی بیلن قیسقه مدت ایچیده ییغیب آلگن لیکلرینی تیلگه آلدی.
تورلی احتیاجلری نینگ برطرف ایتیلیشی اوچون زلزله دن تاثیرلنگنلرنینگ یانیده ایکن لیکلرینی افاده ایتگن ایردوغان جنابلری؛
"انسانیمیزنینگ جانینی خطرگه تشله گن برچه بنالرنی ییقیب تاباره ساغلم ییرلرده ینگی بنالر قوروب وطنداشلریمیزگه تسلیم ایتیش گه قرارلی میز" دیب ایتدی.
ایردوغان ییر سیلکینیشیدن تاثیرلنگن ولایتلرنی اینگ قیسقه مدت ایچیده تیکلشلرینی بیلدیردی.
جمهور باشلیغی "اوتمیشده بونی انچه مرته عملگه آشیردیک. ایلازیغ، ملاتیا، ازمیر، دوزجه، وان زلزله لریده انتالیا و موغلا یانغین حادثه لریده کستمونو، سینوپ، بارتین و گیرسون سیل فلاکتلریده، بولووچی ترور تشکیلاتی پی کاکانینگ هجوملری نتیجه سیده ویران بولگن ولایت و تومنلریمیزده بونی قیلدیک. وطنداشلریمیزگه بیرگن وعده لرنی هردایم عملی قیلدیک" دیب گپیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
